***НЧ "ВЕЛКО АНГЕЛОВ-1940" с.ДРОПЛА,общ.БАЛЧИК,обл.ДОБРИЧ***

 *ул.Стара планина"№3 тел.0885396293 email:narodnochital\_dropla@abv.bg*

 ***О Т Ч Е Т***

***за читалищната и библиотечна дейност на НЧ"Велко Ангелов-1940"с.Дропла,община Балчик през 2022г.***

 *Годишния отчет на НЧ"Велко Ангелов-1940"с.Дропла отчита изпълнението на дейностите по годишната програма за развитие на читалищната дейност.*

 *Читалищата са доказали своята устойчивост през годините с мисия да съхранят и развиват традиционните цености на нацията.*

 *Нашето читалище,като единствен културен център на село Дропла,преодолявайки проблемите и слабостите породени от външната среда/застаряващо население,липса на млади хора и училище,ограничен финансов ресурс и др./ ревниво пази културното наследстство на селото ни,подържа жив пламъка на познанието сред жителите му,стреми се да обогати културния и духовния живот на хората,не само от село Дропла ,но и от околните две села Преспа и Кремена.*

 *Библиотечна дейност:Това е едно от основните дейности на читалището.Библиотечния фонд за 2022г. е 8802 тома литература,обособена в отдели.Потребителите на библиотеката са 63,като от тях 18 са деца до 14 г.възраст.Въпреки липсата на училище и млади хора в селото все повече деца от други села,от град Балчик и град Добрич ползват услугите на библиотеката в читалището,не само през лятната ваканция.Заетата литература през тази година е 706 броя.*

 *Читалището и библиотеката са основен организатор,съорганизатор и участник във всички мероприятия нс кметството,общината и местния бизнес. Главната ни цел бе насочена срещу масовостта,чрез включване на повече хора от местната общност и съседните села с цел общуването и сплотяването им. Задача на читалището бе да организира,информира и разнообрази празниците.Така големите национални и християнски празници да се превърнат в колективни,общоселски и общодостъпни.Със съдействието на кметството,пенсионерския клуб ,детската градина и местния бизнес тези празници се превърнаха в приятно и незабравимо преживяване за всички жители и гости на селото.Тази година по покана на село Стражица,общ.Балчик,НЧ"Велко Ангелов-1940" бе основен организатор и участник на празниците в тяхното населено място.*

 *В библиотеката и читалището бяха отбелязани важни дати,събития и годишнини.*

 *През м.януари подготвихме витрина ,посветена на рождението на Христо Ботев,а на Бабинден самодейните клективи представиха обичая"Бабуване".Месец февруари организирахме литературно утро-любовна лирика,съвместно с децата от ДГ"Добруджанче"подготвихме витрина посветена на Васил Левски.За 1 март деца и самодейци изработиха мартенички и направиха украса в центъра на селото.За 3 март-Ден на Освобождението на България бе организиран информационен панел,Поздрав за жените от селото по случай Международния ден на жената отправиха децата от ДГ"Добруджанче".През месец април за Международния ден на птиците съвместно с децата от ДГ"Добруджанче"изработихме къщички за птички от пласмасови бутилки,който децата поставиха по дърветата,подготвихме витрина и запознахме децата с птицата дропла,на която е кръстено селото.В международния ден на детската книга,деца от селото ученици в село Сенокос и Добрич ,четоха на по малките.По случай Денят на земята бе обособена тематична витрина.През април изказахме уважение към дългогодишната преподавателка на нашите деца и внуци,сега самоук художник и подредихме изложба - живопис с нейни произведения под надслов"Животът продължава с изкуство".За традиционния събор на село Дропла подготвихме празнична програма"Да посрещнем Гергьовден",с участието на фолклорни групи от селата с.Дропла,с.Соколово общ.Балчик,с.Петлешково,общ.Генерал Тошево,детски танцов състав при читалище"Васил Левски"грБалчик,индивидуални изпълнители.В навечерието на 24 май- децата от детската градина и самодейците изнесоха поетичен рецитал.Съвместно с детката градина проведохме и "Бал на цветята". През месец юли съвместно с ПК"Устрем",арендатори,ДГ"Добруджанче"с.Дропла,детски танцов състав при читалище"Васил Левски"гр.Балчик и фолклорна група "Ален божур" при читалището,открихме жътвената кампания с обичая"Зажънване",песни и танци.*

*В Денят на Съединението деца от село Дропла и село Преспа изготвиха презентация,която представиха пред жители на селото. Съвместно с МФФ"Море от ритми" и "Сдружение за Балчик" и тази година проведохме "Международна фолклорна вечер"с учатието на самодейни състави от България и Украйна и кукерска група от общ.Стралджа,обл.Ямбол*

 *През месец октомври отбелязахме денят на възрастните хора съвместно с пенсионерски клуб,самодейците при читалището,а децата от ДГ"Добруджанче"отправиха специален поздрав към празнуващите.В националната седмица на детската книга деца от селото ученици в средните училища четоха на децата от детската градина български народни приказки.Организирахме и традиционният "Маскен бал" в който се включиха деца от детската градина,от селата Дропла,Преспа и Кремена.*

 *През месец ноември в Денят на народните будители,в центъра на село Дропла подготвихме изложба с портрети на будители,а децата от ДГ"Добруджанче" изнесоха поетичен рецитал,посветен на будителите.За Деня на християнското семейство още през месец октомври обявихме два конкурса - за есе,разказ или стихотворение на тема"Семейството-училище за най-важните житейски уроци" и конкурс за рисунка на тема"Моето прекрасно семейство",в който се включиха 750 деца от детски градини,училища,арт-школи и клубове от цяла България.На 21 ноември всички рисунки бяха подредени изложба. През месец декември със съдействието на самодейците и децата от детската градина направихме специална украса за жителите и гостите на селото с фигури на дядо Коледа,Снежанка,елф и елен,радващи се на огромен интерес и от преминаващите през селото чуждестранни граждани.За Бъдни вечер заедно с жени от село Дропла,подготвихме празнична трапеза за самотно живеещите жители на селото.Организиран бе и Коледно-Новогодишен концерт,а младежите от коледарска куда"Преспанските момци"обходиха къщите в селото на Коледа за здраве и берекет.*

 *Във всички мероприятия активно участие вземат нашите самодейни колективи,дуети и индивидуални изпълнители,които допринасят не само за доброто настроение на празника,но и допринасят за популяризиране на селото ни на фестивали и събори в общината,областта и страната.В НЧ"Велко Ангелов-1940" са създадени фолклорна група"Ален божур",група за стари градски и шлагерни песни"Есенна въздишка",група за хумористични песни"Веселите баби",група за руски песни,дует Джанер Салиев и Марчин Василев и индивидуални изпълнители- Силвия Андреева и Деница Иванова.И през тази година тяхните изяви донесоха много грамоти,дипломи и награди.*

*Участие на групите на общински,областни,национални и международни събори и фестивали*

 *- общински фолклорен фестивал"Лазаровден"гр.Балчик-грамота и парична награда*

 *- традиционен събор на село Стражица,общ.Балчик,в който взеха участие и дуета Джанер Салиев и Марчин Василев*

 - *фолклорен събор"Св.Атанасий"-с.Оброчище,общ.Балчик*

 *- традиционен събор на село Сенокос,общ.Балчик,в който взеха участие дует Джанер Салиев и Марчин Василев и индивидуален изпълнител Деница Иванова*

 *- фолклорен фестивал"Златна Добруджа-пее и танцува"гр.Генерал Тошево,обл.Добрич,участие и за индивидуален изпълнител Силвия Андреева - второ място и сребърен медал за фолклорната група и трето място и бронзов медал за индивидуално изпълнение*

 *-участие в "Надпяване на хората от третата възраст" гр.Балчик*

 *- участие в Международен форум"Българско наследство"гр.Балчик - първо място*

 *- участие в Национален преглед на инструменталните и танцови групи,гр.Раднево,обл.Стара Загора,а индивидуален изпълнител Силвия Андреева бе удостоена с трето място и парична награда във фестивала"Тракийски славей-с песните на Динка Русева"гр.Раднево*

 *- участие на фолклорна група и индивидуален изпълнител Силвия Андреева в Международен фолклорен фестивал"Море от ритми" -гр.Балчик*

 *- участие на фолклорна група и индивидуален изпълнител Силвия Андреева в "Есенният празник на будителите" с.Соколово,общ.Балчик*

 *- Коледно-Новогодишен концерт на с.Стражица-участие на фолклорна група"Ален божур",група за хумористични песни"Веселите баби",индивидуални изпълнители Силвия Андреева и Деница Иванова,дует Джанер Салиев и Марчин Василев,коледарска куда"Преспанските момци"*

 *- Новогодишен концерт в село Гурково,общ.Балчик*

 *-участие на група за стари градски и шлагерни песни"Есенна въздишка" във фестивала за стари градски шлагерни песни"Подари ми море"с.Крапец,общ.Шабла*

 *През отчетения период ежемесечно се провеждат заседания на Читалищното настоятелство и проверителната комисия.През месец декември бе проведено Редовно отчетно-изборно събрание.*

*Благодарение на отпуснатите от община Балчик допълнителни средства за читалищата и на наема ,който получаваме от отдадено покривно пространство,читалището ни може без проблем да осъществява своята дейност.Материалната база е добра. Тази година община Балчик извърши цялостен ремонт на покрива на читалището,за което сме и безкрайно благодарни.*

*Отчетът е приет от Читалищното настоятелство на НЧ"Велко Ангелов-1940"на заседание на 6.03.2023г.*

 *Изготвил:*

 */Стефка Димитрова-чит.секретар/*

 ***Читалищно настоятелство:***

*1.Николайчо Георгиев Маринов - Председател*

*2.Блага Кирилова Атанасова*

*3.Джейлям Петрова Расимова*

*4.Светла Николова Димитрова*

*5.Жана Димитрова Гайтанджиева*

 ***Проверителна комисия***

*1.Гюлтен Февзи Нофелова - Председател*

*2.Гинка Симеонова Господинова*

*3.Спаска Илиева Симеонова*